procesaur/Wiki.mk huggingface dataset:
Курт Левин

Курт Левин ( - ) се смета дека е најхаризматичен психолог на неговата генерација. Тој е роден во мало село во провинцијата Просен во Германија во 1890 како второ дете од четири деца. Неговото семејство се сели во Берлин во 1905 година. Таму Левин завршува средно образование.
1 Животопис
По средното образование тој се запишува на Медицинскиот факултет. Подоцна го менува својот избор и во 1910 година го запoчнува своето формално образование по психологија во Берлин. Негов главен професор бил Карл Штумпф, експериментален психолог со голем углед. Левин докторира во 1914 година. За време на Првата светска војна, Левин е дел од германската пешадија за да постепено напредува во поручник. По завршувањето на војната Левин се враќа на Берлинскиот факултет и работи како асистент и истражувач. Во 1926 година Левин е унапреден во професор.
Во време кога Хитлер доаѓа на власт во Германија (1932 г.), Левин заминува во Америка како визитинг професор на Станфорд Универзитет. Таму го поминува остатокот од неговиот живот. Бил професор по детска психологија (1933-1935) на Корнел Универзитет пред да го поканат да биде професор на државниот универзитет во Ајова (1935-1944). По заминувањето од Ајова ја прифаќа директорската положба на Истражувачкиот центар за групна динамика на Инситутот за технологија во Масачусетс.
Во Америка ќе напише многу книги и брзо ќе се наметне како научен авторитет.
Умира во 1947 година од срцев удар на 56 години. Бил кремиран во неговото родно место.
Тој е најмногу познат по Теоријата на поле.
Неговата теорија на поле се применува на личноста и претпоставува дека однесувањето на луѓето е функција од личноста и околината. Изразено со симболи горекажаното изгледа вака: О=f(Л,С). Според Левин конкретна личност, во конкретни околности може математички да се претстави.
Денес оваа теорија е многу поприфатена за разлика од времето кога е создадена. Во тоа време повеќето психолози не верувале во бихејвиоризам односно биле психоаналитички ориентирани. На пример психоаналитичарите верувале дека нашето однесување е секогаш мотивирано од несвесни мотиви. Левин размислува поикаку: нашите реакции не се само резултат на несвесни импулси туку средината влијае на нашето однесување. Значи нашето однесување е резултат на средината и психолошките црти.
Оваа теорија има големо влијание на социјалната психологија.
Левин докажал дека социјалните феномени може да се изучуваат во експериментални услови. Тој е првиот кој го тестирал човековото однесување во контролирани услови. Неговите истражувања покажуваат дека е подеднакво важно да се изучуваат и личноста и групата. Неговите истражувања помагаат подобро да се објасни водството и групната динамика.
2 Поврзано
* Социјална психологија
Карен Хорни

Карен Хорнај ( - ), психоаналитичар.
1 Животопис
Хорни била ќерка на норвешки поморски капетан и на Германка. Иако нејзиниот татко ѝ купувал скапи подароци и ја носел на возбудливи патувања, таа чувствувала дека тој повеќе внимание посветувал на нејзиниот помал брат. Нејзиниот личен развој не бил лесен и таа се соочувала со депресија уште од деветтата година. Студиите по медицина ги завршила во Берлин, во 1913 година. Од 1914 до 1918 г. специјализирала невропсихијатрија, а потоа работела на Берлинскиот психоаналитички институт од 1918 до 1932 година. Карл Абрахам, кој работел со Хорни, посочува дека таа е многу надарена аналитичарка.
Во 1932 година, по покана на Франц Александер, Хорни закинала во САД, каде две години била заменик-директор на Чикашкиот психоаналитички институт. Потоа, заминала во Њујорк каде отворила приватна пракса. Така започал најплодниот творечки период за Карен Хорни. Од 1941 година, таа предавала на Психоаналитичкиот институт во Њујорк. Исто така, таа била една е од основачите на Здружението за напредок на психоанализата и на американскиот Инситут за психоанализа, каде била декан сè до нејзината смрт во 1952 година.
2 Психоаналитичка дејност
Хорни смета дека нејзините идеи спаѓаат во рамки на фројдовската ориентација и не припаѓаат на потполно нов пристап кон личноста. За разлика од Фројд таа наведува дека социјалното влијание е поважно од биолошкото влијание. Таа подвлекува дека личноста се гради и развива преку интеракција со средината. Како и повеќето психоаналитичари смета дека искуството во детството е многу важно и дека најголемиот број на развојни проблеми се јавуваат во детството.
Најважен поим поврзан со теоријата на Хорни е базична анксиозност. Понатаму таа пишува за невротични потреби кои се појавуаат поради базичната анксиозност. Тие десет невротични потреби ги класифицира во три групи:
* ориентација кон луѓе (потреба за љубов)
* ориентација од луѓето (потреба за независност)
* ориентација против луѓето (потреба за моќ)
Карен Хорјни била издавач и уредник на списанието: „The American Journal of Psychoanalysis” и предавач на Новата школа за социјални истражувања во Њујорк.
3 Библиографија
Поважни дела на Хорни се:
* „Невротичната личност на нашето време“
* „Нови методи во психоанализата“
* „Себе-анализа“
* „Нашите внатрешни конфликти“
* „Неврозата и човечкиот развој“
Кајлари

Кајлари или Кајлар (|Πτολεμαΐδα, ''Птолемаида'') — град во Егејска Македонија. Денес има 37.289 жители и се наоѓа помеѓу окрузите Лерин, Кожани и Меглен во Западна Македонија. Градот е голем индустриски и стопански центар на Грција и произведува над 70 % од струјата во државата.
1 Име
Грчката верзија на името потекнува од Птоломеј Лаг, првиот генерал на Александар Македонски, согласно политиката на присвојување на древната историја на Македонија. Многу Македонци живеат тука и во околниот крај.
2 Култура
Фудбалскиот клуб на Кајлар се нарекува ''Еордаикос'' (грчки: Εορδαϊκός). Друг тим е ''ФК Птолемаидас''. Градот има училишта, градинки, гимназии, цркви, банки, пошта, железничка станица (Кожани - Лерин), полициска станица, кула на вода, и плоштади. Постои потенцијал во блиска иднида во градот да се отвори универзитет. ''Музејот на антропологија и фолклор'' е со седиште во градот.
3 Стопанство
Ова е високоразвиен индустриски центар. Четирите електрани во оваа област произведуваат 70% од електричната енергија во Грција, со користење на големи локални депозити на лигнит како гориво. Електраните се во сопственост на Електростопанство на Грција (ДЕИ), главниот работодавач во градот. Фабриката е посветена на премиер на Грција во тоа време, Константин Караманлис. Другите две се во Суровичево во Леринско и во Топчилар.
3.1 Етнички состав на населението
Значителен дел од жителите на Кајлари денес се Грци доселени од Мала Азија или нивни потомци. Тие биле бегалци кои први пристигнале во Егејска Македонија во текот на 1920-тите години како резултат на размената на населението согласно Лозанскиот договор. Има и значителен број на Македонци, особено во соседните села.
4 Поврзано
* Кајларско Поле (Сариѓол)
Јакупица

Јакупица или Мокра Планина — планински масив во Централна Македонија. Составена е од повеќе планински делови: Караџица, Даутица, Голешница, Китка, Мумџица, Салакова Планина и Осој. Планинскиот масив е настанат во терциерот, со раседнување. Јадрото е составено од гнајс и од кристалести шкрилци, а над нив се наоѓаат дебели слоеви на мезозојски варовници и доломити. На планината се наоѓаат траги од ледената епоха, претставени преку циркови (две езера), валови и морени. Јакупица е богата со разновидна флора и фауна, пасишта, извори - врела и др. Највисок и најзабележлив врв е Солунска Глава, висок 2.540 метри. Други важни врвови се: Караџица (2.473 м), Попово Брдо (2.380 м), Остар Брег (2.365 м), Убава (2.353 м), Остар Врв (2.275 м) и Даутица (2.178 м).
Релјефот е пресекуван од бројни чисти и брзи планински реки. Големи области се покриени со букови, дабови и игнолисни шуми. Исто така, постојат очигледни траги на исконски глацијација од делувалниот период. Во последно време голем број на институции имаат дадено предлог Јакупица, како и целиот масив Мокра Планина да станат национален парк.
Овој планински масив е лесно достапен од главниот град Скопје или од градот Велес и многуте села во оваа област.
На чисти и јасни денови, од врвот Солунска Глава се верува дека може да се види градот Солун во Грција, па оттука доаѓа и врвот.
1 Поврзано
* Вардарски Регион
* Чеплес
* Ореше
* Папрадиште
* Патишка Река
Хокаидо

Хокаидо (|北海道, , букв. „северноморска траса“; |Мозир), порано познат како Езо, е вториот најголем остров во Јапонија. Протокот Цугару го одделува од Хоншу, иако е поврзан со Хоншу со подземниот тунел Сејкан. Најголемиот град на Хокаидо е главниот град Сапоро.
GNOME

GNOME (GNU Network Object Model Environment) е слободна повеќеподложна работна околина која што како стандардна графичка околина доаѓа со повеќето диструбиции на ГНУ/Линукс.
GNOME е проект заснован на слободна програмска опрема наменета за развој на комплетна, едноставна за употреба работна околина. Покрај вклучените централни компоненти за работната околина како што се системските менија, датотечниот менаџер, интернет прелистувачот и останатите алатки, GNOME е и комплетна развојна подлога која што им овозможува на програмерите да создаваат нови апликации.
Повеќе од 500 програмери од секој континент, вклучувајќи и повеќе од 100 платени програмери со дел од своето време придонесуваат за овој проект. Проектот е спонзориран од индустриските водачи: Fluendo, HP, IBM, Novell, Red Hat и Sun. GNOME е поддржан на повеќе подлоги вклучувајќи го и ГНУ/Линукс (подобро познат како Линукс), оперативниот систем Solaris, „HP-UX“, UNIX, BSD, и Darwin на Apple.
Работната околина GNOME ја користат милиони луѓе низ целиот свет. GNOME е стандарден дел од сите водечки Линукс и Јуникс дистрибуции во светот, вклучувајќи ги и најпопуларните, како што се Debian, Fedora Core и SuSE и е стандардна работна околина на повеќе водечки бизнис Линукс дистрибуции како што се „Red Hat Enterprise Linux“ и Sun java desktop system. GNOME исто така е и работната околина која што се користи во некои од најголемите Линукс средини во светот вклучувајќи ги и Екстрамадура во Шпанија и Саун Пауло во Бразил. Технологијата на GNOME, за развој на своите производи ја користат и водечките независни производители на програмска опрема за Линукс. Можеме да ги спомнеме Firefox, проектот Eclipse, Real Networks и VMware.
Западна Македонија (Грција)

Западна Македонија — област во северна Грција, која се протега во западниот дел на Егејска Македонија.
Според административна реформа од 1 јануари 2011 г. Грција е поделена на 13 области (со поранешен назив периферии), кои понатаму се поделени на окрузи, а пак тие на општини.
Според оваа реформа регионот Западна Македонија е поделен на 4 окрузи: Гребен, Лерин, Костур и Кожани, кои пак се поделени на вкупно 12 општини. Вклучува неколку поголеми градови, меѓу кои спаѓа и главниот град на областа — Кожани, како и градовите Костур, Лерин и Гребен.
1 Општини
+ Општини во Западна Македонија со нивното население
Општина, Грчки, Население, Седиште
Велвендо, ''Δήμος Βελβεντού'', Велвендо
Горуша, ''Δήμος Βοΐου'', Сачишта
Гребен, ''Δήμος Γρεβενών'', Гребен
Дескати, ''Δήμος Δεσκάτης'', Дескати
Еордеја <sup>1</sup>, ''Δήμος Εορδαίας'', Кајлари
Кожани, ''Δήμος Κοζάνης'', Кожани
Костур, ''Δήμος Καστοριάς'', Костур
Лерин, ''Δήμος Φλώρινας'', Лерин
Нестрам, ''Δήμος Νεστορίου'', Нестрам
Преспа, ''Δήμος Πρεσπών'', Р’мби
Рупишта, ''Δήμος Ορεστίδος'', Рупишта
Серфиџе, ''Δήμος Σερβίων'', Серфиџе
Суровичево, ''Δήμος Αμυνταίου'', Суровичево
<sup>1</sup>''Општината е наречена по истоимената древномакедонска област, согласно грчката политика на присвојување на древната историја на Македонија.''
2 Демографија
Бидејќи нема официјален попис за тоа колку Македонци живеат во оваа област, кога ќе споредиме некои историски податоци и денешни статистики, се доаѓа до одредена проценка. Така, во оваа област Македонците живеат во околу 160 населени места и сочинуваат околу 24% од вкупното население, па според последниот попис тоа се приближно 67.000 Македонци.
3 Поврзано
* Западна Македонија — регион во денешна Р Македонија
* Егејска Македонија
* Области во Грција
Плунковни жлезди

Плунковните жлезди (латински: ''glandullaе salivales'') се егзокрини жлезди кои лачат плунка. Ги има три пара, од кои најголеми се ''доушните'' (''glandullaе parotis''), помали се ''подјазичните'' (''glandullae sublingvalis''), додека најмали се ''подвиличните'' (''glandullae submandibularis''). Исто така, во слузокожата од ѕидот на усната празнина се наоѓаат голем број мали т.н. букални плунковни жлезди.
Дигестивниот сок на овие жлезди е плунката. Дневно излачуваат околу 1 - 1,5 l плунка, во зависност од конзистенцијата на храната (сува, течна).
Плунката е производ на лачењето на трите пара главни плунковни жлезди и големиот број мали жлезди од слузницата на устата, јазикот и голтката.
1 Главни плунковни жлезди
* Подвилични плунковни жлезди се сместени под долна вилица, а излачениот секрет кој е мешан (серомукозен) преку канал го излеваат во усна празнина во близина на коренот на јазикот. Овие жлезди се двојно инервирани и од симпатикусот и од парасимпатикусот.
* Подјазични плунковни жлезди се сместени под јазикот, а според својата градба и функција се слични на подвиличните. Разликата е во тоа што секретот содржи многу повеќе муцин па се вбројуваат во мукозни жлезди. Испусните канали на оваа жлезда ја излеваат плунката во основата на усна празнина. Инервацијата е иста како кај претходните жлезди.
* Задушни плунковни жлезди се наоѓаат во паротидната јама што се наоѓа во пределот зад увото. Главно лачат серозна плунка. Испусниот канал ја излева плунката во висина на вториот катник на горна вилица.
Хранопровод

Хранопроводот (латински: ''esophagus'') е мускулен орган со должина од околу 25 cm, кој го поврзува голтникот со желудникот. Со неговите контракции, залакот за време од 8 - 9 секунди се пренесува до желудникот. Хранопроводот на патот од градната во стомачната празнина, заедно со крвните садови и нервот луталник (''nervus vagus''), преку посебен отвор, ја преминува дијафрагмата.
Во својот горен дел е во непосреден контакт со трахејата и големите крвни садови (аорта, пулмонални вени и артерии, горната шуплива вена). Заради тие односи доаѓа до стеснување на хранопроводот. Првото стеснување е во висина на крикоидната рскавица. Оддалечено е од долните секачи околу 15 см и пречникот на оваа место е околу 14мм. Другото стеснување е во делот каде хранопроводот е во непосреден допир со аортата и левата главна бронхија, оддалечено е од долните секачи 19 до 21 см а пречникот е околу 16 до 17 мм. Третото стеснување е во делот каде хранопроводот минува низ дијафрагмата т.е. од градниот кош во абдоменот. Оддалечено е од долните секачи 40 см а пречникот е од 15 до 17 мм. Овие стеснувања на хранопроводот се многу важни при различни прегледи на желудникот, кога е потребно да се внесе сонда до истиот. Тогаш треба да внимаваме на овие места да не го повредиме хранопроводот.
Илиноис

Илиноис (англиски: ''Illinois'') е петтата најнаселена сојузна држава во САД. Таа е најнаселената држава на Средниот Запад. И покрај тоа што околу 65 % од населението е концентрирано во регионот на Чикаго, поголемиот дел од државата има рурален или карактер со мали гратчиња.
Главен град е Спрингфилд, додека најголем е Чикаго.
1 Илиноис како мотив во популарната култура
* „Џонсбург, Илиноис“ (англиски: ''Johnsburg, Illinois'') — песна на американскиот музичар Том Вејтс (''Tom Waits'') од 1983 година.
Атанас Вангелов

Атанас Вангелов (Богданци, 6 февруари 1946 — Скопје, 24 октомври, 2021) — македонски поет, раскажувач, критичар, есеист, книжевен теоретичар, драмски автор, преведувач.
1 Животопис
Роден е во Богданци. Завршил Филолошки факултет во Скопје. Тој бил доктор по филолошки науки. Тој бил професор на Филолошкиот факултет „Блаже Конески“. Бил претседател на Советот на СВП. Бил лектор по македонски јазик и книжевност во Париз. Работел како новинар во Радио Скопје. Бил член на редакцијата на списанието „''Разгледи''“. Тој станал член на ДПМ во 1967 година.
Атанас Вангелов извршувал и политички функции, во 1994 година бил избран за пратеник во Собранието кога бил и член на Парламентарното собрание на Советот во Стразбур, а во 2004 година бил назначен за амбасадор во Унгарија.
2 Творештво
* Земјата на цветот (поезија, 1966),
* Препев на планината (поезија, 1970),
* Мистер Порфирие (телевизиска драма, 1971),
* Живеалиште (поезија, 1974),
* Глетки и пивиденија (поезија, 1977),
* Песме / Песни (1978),
* Артизмот и современата македонска поезија (студија, 1978),
* Преданија (поезија, 1978),
* Литературни студии (1983),
* Строго доверливо (поезија, 1985),
* Решето (критики, 1985),
* Неодредени лични заменки (драма, 1986),
* Семантички фигури во македонската народна лирика (студија, 1987),
* Траги (поезија, 1991),
* Преписите на Божин Павловски (студија, 1992),
* Микрочитања (критики, 1993),
* На безгласје глас (поема, 1994),
* Гласови и траги (поезија избор, 1995),
* Исказот и стварноста (критики),
* Водопад (поезија, 1998),
* Морфологија на бо(љ)шевизмот(студија, 1998),
* Pro et contra македонизми (критики, 1998).
3 Награди
Добитник на наградите:
* „Млад борец“,
* „Браќа Миладиновци“,
* „Божидар Настев“,
* „Димитар Митрев“,
* „Златно перо“,
* „Григор Прличев“.* „11 Октомври“ за животно дело во областа на науката и образованието (2021)
Џорџија

Џорџија е сојузна држава на Соединетите Американски Држави и е една од 50 држави. Се наоѓа во југоисточниот дел од земјата и излегува на Атлантскиот Океан. Главен град е Атланта, кои воедно е и најголем град во Џорџија. Според површината која ја има е на 24 место во САД. Површината изнесува 154 077 км<sup>2</sup>. Широка е околу 370 км, а долга 480 км. Џорџија има околу 9 363 941 жител.Службен јазик е англискиот. Густината на населението изнесува околу 55 жители/ km2. На 2 јануари 1788 година Џорџија влезе во сојузот на САД. Џорџија е позната како “Држава на праските” и како “Империската држава на Југот”. Нејзиното мото е “Мудрост, правда и умереност”.
Ноам Чомски

Аврам Ноам Чомски (Avram Noam Chomsky, роден на 7 декември 1928 во Филаделфија) — американски јазичар, научник, историчар, социјален критичар и политички активист. Понекогаш опишан како „татко на модерната лингвистика“, Чомски е исто така еден од основачите на полето на когнитивната наука. Автор е на повеќе од 100 книги за теми од полето на лингвистиката, војната, политиката и медиумите. Идеолошки, неговите ставови се на линија со анархосиндикализмот и либертерскиот социјализам.
1 Животопис
Роден во семејство на еврејски имигранти од Филаделфија од средна класа, Чомски развил ран интерес за анархизмот од книжарниците во Њујорк. На 16-годишна возраст започнал да студира на Универзитетот во Пенсилванија, полагајќи курсеви по лингвистика, математика и филозофија. Во 1949 година дипломирал на Универзитетот на Пенсилванија. На истиот универзитет магистрирал во 1951 година, а во 1955 година ја одбранил својата докторска дисертација „''Трансформациска анализа''“ и станал доктор на науки од областа на лингвистиката. Неговата теорија за универзалната генеративна граматика му донесе бројни признанија во јазичаричките кругови при што поради неговите заслуги на ова поле е наречен „Ајнштајн на лингвистиката”.
2 Творештво
Ноам Чомски е автор на голем број дела од областа на лингвистиката, надворешната политика и медиумите:
* „Американската моќ и новите мандарини” (1967)
* „Логичката структура на јазичаричката теорија” (1975)
* „Политичка економија на човековите права” (во соавторство со Едвард Херман, 1979)
* „Произведување согласност: политичка економија на масовните медиуми“ (во соавторство со Едвард Херман, 1988)
* „Нужни илузии: контрола на мислата во демократските општества” (1989)* „Одвраќање на демократијата” (1991)
* „Профитот пред луѓето” (1999)
* „Нов милитаристички хуманизам” (1999)
* „9.11.” (2001)
* „Хегемонија или опстанок“ (2003)
* „Пропаднати држави“ (2006)
* „Опасна сила: Блискиот Исток и американската надворешна политика“ (2006)
* „Интервенции“ (2007)
* „Надежи и изгледи“ (2010)
* „Нов свет на изворен отпор“ (2010)
На македонски јазик се преведени четири од неговите книги: „Нужни илузии“ („Култура“, 2003), „Интервенции“ („Култура“, 2007), „Кој владее со светот?“ („Арс Ламина“, 2019) и „Реквием за американскиот сон“ („Арс Ламина“, 2021).
Индијана

Индијана (англиски: ''Indiana'') е сојузна држава во САД. Таа се наоѓа во источниот дел од земјата, а главен град, кој воедно е и најголемиот град, е Индијанаполис.
1 Индијана како мотив во уметноста
* „Празник во Индијана“ — книга на американскиот писател Теодор Драјзер од 1916 година.
* „Песната на Хамонд“ (англиски: ''Hammond Song'') — песна на американската фолк-рок група Роучис (''The Roches'') од 1979 година.
Хаваи

Хаваите (хавајски: ''Hawaii'') се сојузна држава од САД. Тоа се група на острови кои се наоѓаат во Тихиот Океан. Главен град е Хонолулу.
1 Географија и клима
* Хавајски Острови
2 Хаваи како тема во уметноста и во популарната култура
* „Сините Хаваи“ (англиски: ''Blue Hawaii'') — американски филм од 1961 година, во режија на Норман Таурог.* „Одмор во Ваикики“ (англиски: ''Holiday In Waikiki'') — песна на британската рок-група Кинкс (''The Kinks'') од 1966 година.
3 Поврзнно
* Хаваи (остров)
Кентаки

Кентаки е сојузна држава од САД. Главен град е Френфорт, а најголем е Луисвил.
1 Кентаки како тема во уметноста и во популарната музика
* „Стариот дом во Кентаки“ (''Old Kentucky Home'') - песна на американскиот поп-рок пејач Ренди Њумен (''Elvis Presley'') од 1970 година.
Небраска

Небраска е сојузна држава од САД, којашто се наоѓа во централниот дел од земјата. Главен град на Небрсака е Линколн, а најголем град е Омаха, кој се наоѓа на границата со сојузната држава Ајова.
1 Небраска како тема во уметноста и во популарната култура
* „Небраска“ (англиски: ''Nebraska'') — песна од истоимениот албум на американскиот рок-музичар Брус Спрингстин (''Bruce Springsteen'') од 1982 година.
Делавер

Делавер, официјално Држава Делавер (|Delaware ''или'' State of Delaware, ), е една од педесетте сојузни држави на САД која се наоѓа во источниот дел на САД. Името на државата доаѓа од англискиот благородник и првиот колониски гувернер на Вирџинија Томас Вест, трет барон Де Ла Вер
Делавер се наоѓа на североисточниот дел од полуостровот Делмарва и е втората најмала држава во САД по површина, веднаш по Род Ајленд. Според податоците од 2007 година, Делавер се наоѓа на 45. место во САД по население, но на шесто место според густина на население. Делавер е поделен на три окрузи, Њу Касл, Кент и Сасекс. Њу Касл е индустриска зона, додека другите два се земјоделски зони. Државата е втора по број на научници и инженери, како процент од работната сила и бројот на патенти регистрирани на компании или личности на 1000 работници. Историјата на економскиот и индустрискиот развој на државата е тесно поврзан со влијанието на семејството ду Понт, основачи и потомци на ''E. I. du Pont de Nemours and Company'', една од најголемите хемиски компании во светот.
Пред доаѓањето на Европејците на брегот на Делавер, областа била населена од неколку староседелски народи, меѓу кои најзначајни биле Ленапе (познати и како Делавери) на северот и Нантикок на југот.. На почетокот бил колонизиран од холандски трговци во 1631 година, близу денешниот град Луис. Делавер е една од тринаесетте колонии кои учествувале во Американската револуција и на 7 декември 1787 година станала првата држава која го ратифукувала уставот на САД, со што станала „Првата држава“, како што гласи нејзиниот прекар (''The First State''). Главен град на Делавер е Довер.
Минесота

Минесота (англиски: ''Minnesota'') е сојузна држава од САД. Се наоѓа во централниот северен дел од земјата. Релјефот е претежно низински и мочурлив. Од Минесота извира и реката Мисисипи. Главен град е Сент Пол, а најголем е Минеаполис.
1 Минесота во популарната култура
* „Џордан, Минесота“ (англиски: ''Jordan, Minnesota'') — песна на американската рок-група Биг Блек (''Big Black'') од 1986 година.
Карл Бенц

Во 1885, германскиот машински инженер, Карл Бенц го дизајнираше и го изгради првиот практичен автомобил којшто ќе биде движен од мотор со внатрешно согорување. На 29 јануари 1886, Бенц го направи првиот патент DRP No. 37435 за моторно возило на погон на бензин. Тоа било составено од три тркала. Бенц ја направил својата прва кола на четири тркала во 1891 година. Benz&Company, компанијата основана од пронаоѓачот, до 1900 година стана најголемата светска компанија за производство на автомобили.
1 Животопис
Карл Фридрих Бенц е роден 1844 година во Баден Мелбург, Германија (сега дел од Карлсруе). Тој е син на машиновозач. Бенц го посетувал граматичкото училиште во Карлсруе и подоцна се запишал на Политехничкиот универзитет во Карлсруе. Во 1871 тој ја отворил својата прва компанија со партнерот Аугуст Ритер, која го имала името „Iron Foundry and Machine Shop“, која била снабдувач за градежни материјали.
Бенц ја започнал својата работа на двотактниот мотор, со надеж да пронајде начин за финансиски приход. Тој го добил својот прв патент во 1879 година. Во 1883, тој ја основа Benz & Company за да произведува индустриски машини во Манхајм, Германија. Тој ја дизајнира „моторната кочија“ со четворо-тактен мотор (заснован на патентот на Николас Ото). Бенц го дизајнира својот мотор (958cc, 0.75 hp) и каросеријата за возило на три тркала со електрично запалување (свеќици), диференцијал и ладење со вода. Автомобилот за првпат бил возен по улиците на Манхајм во 1885 година. На 29 јануари 1886 година го добива патентот за автомобил со погон на бензин (DRP 37435) и во јули и истата година го пушта својот автомобил во продажба.
Во 1893 година, Бенц Фело (името на автомобилот) станува првиот евтин, масовно произведуван автомобил.
Во 1903, Карл Бенц се пензионира. Неговите дизајни се надминати од срана на Готлиб Дајмлер. Тој од 1926 година па сè до неговата смрт работи како член на надзорниот одбор во претпријатието Daimler-Benz AG.
Во 1872 година се венча со Берта Рингер, која игра активна улога во неговото претпријатие. Со нејзе имаат пет деца. Неговиот живот завршува во 1929 година.
Ново Мексико

Ново Мексико (англиски: ''New Mexico'', шпански: ''Nuevo México'') е сојузна држава во склоп на САД која се наоѓа во југозападниот дел од земјата. Главен град е Санта Фе, а најголем е Албакерки.
Браќа Рајт

Браќата Вилбур и Орвил Рајт се едни од најзначајните личности на 20 век и едни од најзаслужните за развојот на воздухопловството во последниве 100 години, а со тоа и напредокот на целата економија и технологија во денешниот свет. На 17 декември 1903 година, со леталото „Флаер - 1“, Орвил го извршил првиот лет со машина потешка од воздухот (дотогаш летањето единствено било можно се балон на топол воздух). Првиот лет бил долг 36,5 метри, со брзина од 48 км. на час и на височина од 2,5 до 3,5 метри, и траел само 12 секунди. Иако летот бил мошне кус, со ова тие ги крунисале бројните напори од тоа време за изработка на летачки машини, и со тоа влегле во историјата на воздухопловството.
1 Биографски податоци
Родени се во семејството на бискупот Милтон Рајт, и се двајца од четворицата синови на Сузан Катрин Рајт. Во нивната фамилија постои и едно женско дете Катерина. Вилбур, третородениот, е роден на мала фарма во близина на Миливил, Индијана на 16 април 1867 година, додека Орвил (1871-1948) и подоцна Катерина се родени во Дејтона. Нивниот татко константно ги менувал работните места, така што целата фамилија менувала живеалишта, иако куќата во Дејтона останала долго време во сопственост на семејството.
Нивното домаќинство било место каде што децата постојано биле стимулирани за својот ментален напредок. Орвил за своето детство пишува: „''Ние ја имавме среќата да живееме во оклина во којашто постојано бевме охрабрувани да ги гониме своите интелектуални интереси; да истражуваме и прнаоѓаме сѐ што ќе нѝ паднеше на памет''“. Куќата поседувала две библиотеки: книгите за теологија биле чувани во канцеларијата на бискупот, додека на подолниот кат се чувала голема и разновидна колекција. Иако бискупот Рајт бил строг човек, двата родители биле грижливи кон своите деца.
Семејството се преселува од Ричмонд, Индијана, назад во Дејтона во јуни 1884 година истиот месец кога Вилбур требало да дипломира. За несреќа, тој го напушта Ричмонд без да ја подигне својата диплома и наредната година се враќа во Централната Гимназија за понатамошни студии по старогрчки јазик и тригонометрија.
Таен македонско-одрински кружок во Санкт Петербург

Тајниот македонско-одрински кружок (ТМОК) во Санкт Петербург е основан во 1900 год., и негова цел, според Протоколот од првото заседание, била: „Да го помага материјално и морално македонското дело и, според своите можности, да го следи неговиот развиток”. Крсте Петков Мисирков бил член-основач, а во 1902 год., кога по дипломирањето одново се преселил во Санкт Петербург и се подготвувал за постдипломски студии кај проф. Петар Лавров, тој станал и претседател и најактивен член на ТМОК.
1 Поврзано
* Македонско научно - литературно другарство во Санкт Петербург
Mozilla Firefox

Mozilla Firefox (македонски „огнена лисица“, транскрипција: ''Мозила фаерфокс'') — популарен прелистувач којшто спаѓа во категоријата на слободен софтвер, или софтвер со отворен код. Некои од можностите на Firefox се: прелистување со јазичиња, блокирање на несакани скокачки прозорци, активни обележувачи, интегрирано пребарување со Google или било кој друг сличен сервис кој ќе го додадете и огромен број на проширувања кои можете сами да ги инсталирате за да го прилагодите Firefox на своите потреби.
Firefox работи на оперативните системи Windows, Linux и Mac OS X. Mozilla Firefox овозможува брзо и безбедно прелистување по интернет.
Васка Илиева

Васка Илиева ( во - во ) — македонска пејачка, доајен на македонската народна песна и една од најпознатите македонски изведувачи на народна музика.
Васка Илиева е родена во скопската населба Чаир на 21 декември 1923 г. во семејство на музичари. Нејзиниот татко, Тодор Бошков Велков, бил познат гајдаџија. Васка Илиева својата музичка кариера ја започнува пред 1950 г. во Државниот ансамбл за народни песни и игри „Танец“. Поради ненадминатиот стил на пеење и неповторливиот глас, Васка Илиева многу брзо станува многу популарна и настапува на безброј концерти, не само во татковинатa, туку и во тогашна Југославија, како и секаде во светот каде што живеат Македонци.
Станува препознатлива со песните: „Земјо македонска“, „Имала мајка“, „Излегол Невен Пејо“, „Аир да не сториш мајко“, „Сестра кани брата на вечера“ и многу, многу други. За време на долгата музичка кариера, во Република Македонија и насекаде по светот каде што живеат Македонци ја нарекуваа „Жива легенда“ на македонската народна песна, „Кралица на македонската народна песна“, како и „Амбасадор на македонската народна музика“.
Починала на 4 мај 2001 г. во родното Скопје на возраст од 77 години, оставајќи зад себе богато културно и духовно наследство. Во нејзина чест, а по повод 10 години од нејзината смрт, беше организиран и одржан концерт во Македонската опера и балет, на кој настапија познати музички имиња, како и нејзиниот наследник Сузана Спасовска.
Ученичка дружина „Вардар”

Ученичката дружина „Вардар“ беше основана во 1893 год. од Македонците кои се школувале во Белград, а создадено веднаш по задушувањето на Младата Македонска Книжовна Дружина во Софија (1893).
Основачи на дружината се Крсте Петков Мисирков, Петар Попарсов, Даме Груев, Георги Баласчев, Димитар Мирчев, Христо Попкоцев и др. Претседател на друштвото бил Никола Попов(иќ), а членови на управата: Крсте Мисирков, Димитрија Чуповски и други.
Нејзината официјална цел, според „Правилата”, гласи: „Да работи врз испитувањето и запознавањето на својата татковина во географски, етнографски и историски поглед”, а чии неофицијални но вистински цели, според сведоштвото на нејзиниот член-основач К. П. Мисирков, биле: „Негојите членоји да се запознајат и да си изработат једна програма, која ќе ја осашчествуваат во Македонија тајно от србцката пропаганда”.
Уште во следната година дружината се соочува со проблеми, а во 1895 година веќе и наполно исчезнува. Мисирков пишува дека тоа се случило затоа што ''„Србите не доверуваа на Македонците и зафатија да прајќаат во него „старосрбијанци”, црногорци, боснијци, ерцеговинци и пр... Но - вели тој - со растурајњето на другарството не се изменија чувствата и стремежите на Македонците во Србија. Они зафатија да следат ревољуционата организација, создадена од Македонци со србцко-бугарцко образуајње, како и односот на србите кон неја”''.
Охајо

Охајо е сојузна држава од САД. Се наоѓа во североисточниот дел од земјата и има излез на езерото Ири. Главен град е Колумбус, додека поголеми се Кливленд, Синсинати и Дејтон.
Од македонска гледна точка, од интерес е тоа што во Охајо има град кој се вика Македонија.
1 Охајо како тема во уметноста и во популарната култура
* „Дејтон, Охајо - 1903“ (''Dayton, Ohio - 1903'') - песна на американската поп-рок музичар Ренди Њумен (''Randy Newman'') од 1972 година.
Оклахома

Оклахома е сојузна држава од САД во јужниот дел од земјата. Главен град е Оклахома Сити. Се простира на 180 000 квадратни километри и е сместена северно од реката Ред Ривер. Низ Оклахома прв проаѓа шпанскиот истражувач Коронадо, по потрага по изгубениот Златен Град а под власт на САД ќе дојде со купувањето на Луизијана кој во 1803 е купен од Французите, со што е добиен отворен пристап до бреговите на Тихиот Океан.
Пешадија

Пешадијата е род во војската кој опфаќа војници кои се борат претежно на нозе, највеќе со лично оружје и оперираат во рамките на организирани воени едници. Тие можат да пристигнат на сцената на воените дејствија на различни начини и да бидат групирани на чети, или пак да дејствуваат како партизани.
"Пешадија" исто така се однесува на делот од војската во кој служат овие војници. Во текот на историјата, пешадијата секогаш го сочинувала основниот дел од армијата.
Јужна Дакота

Јужна Дакота е сојузна држава од САД, сместена во централниот северен дел од земјата. Главен град е Пиер. Маунт Рашмор се наоѓа во Јужна Дакота.
1 Географија
На север Јужна Дакота се граничи со Северна Дакота, на исток со Минесота и Ајова, на југ со Небраска и на запад со Вајоминг и Монтана. Државата се состои од три главни региони, источните прерии, централните големи рамнини и Црните Врвови на запад. Мисури ја сече од север кон југ.
2 Историја
Французите ја истражиле областа во XVIII век и им ја продале на САД во 1803 година како дел од зделката "Луизијана". Луис и Кларк на својата експедиција поминале седум недели во Јужна Дакота во 1804 година. Територијата Дакота била оформена во 1861 година, но населбите биле ретки сè до Златната треска на Црните Врвови во 1875-1876 година, кога бројот на населението нагло се зголемил. Повремени војни меѓу Индијанците и белите имигранти имало сè до масакрот на Повреденото Колено во 1890 година. Јужна Дакота станала 40-та држава на САД во 1889 година.
3 Стопанство
Економската основа на државата се земјоделството и сродните индустрии. Предводник е во сточарството во САД, а главен земјоделски производ се житарките. Туризмот е важна гранка на економијата, а главни знаменитости се Моунт Рашмор, Националниот парк Пештера на ветерот, Националниот парк Бедлендс и Националниот споменик Пештера на накитот.
Западна Вирџинија

Западна Вирџинија е сојузна држава во регионот на Апалачките Планини на југот на САД. Се граничи со Вирџинија
на југоисток, Кентаки на југозапад, Охајо на северозапад, Пенсилванија на североисток и Мериленд на исток.
Западна Вирџинија е 41-ва најголема држава по површина и 37-ма по население од 50-те сојузни држави на САД.
Главен и најголем град е Чарлстон.
Ново Место

Ново Место (словенечки: ''Novo Mesto'') — град и општина во Словенија, кој се наоѓа во југоисточниот дел од земјата. Традиционално, градот се смета за дел од Доленскиот регион, но денес тој е дел од југоисточниот статистички регион. Градот и општината заземаат површина од 298.5 км<sup>2</sup>, заедно со свијокот на реката Крка и истиот се смета за културен и економски центар на Доленска.
1 Население
Според пописот од 2002 година, градот има население од 40.925 жители, од кои 20.017 мажи и 20.908 жени.
2 Поврзано
* Словенија
* Градови во Словенија
Колера

Колерата — акутно, инфекциско заболување ендемско за Азија.
Колерата ја предизвикува ''Vibrio cholerae'' во два биотипа - класичен и El Tor. Вториот тип може да преживее подолго во природа, може да предизвика субклинички случаи, има подолг период на фекална екскреција од организмот и може да се пренесува од случај на случај или преку вода и храна.
* пренесувањето на колера е најчесто преку заразена вода која се црпи од плитки и незаштитени бунари и исто така флаширана вода со мраз.
* морската храна исто така се посочува како можен извор, особено сирова или малку готвена
Најголем дел од луѓето заразени со V. cholerae имаат блага до средно изразена дијареја но доколку навреме не се лекува, колерата е една од најбрзоширечките, фатални инфекции воопшто познати
* во ендемски области
** најчесто заболуваат децата
** случаите се поретки кај повозрасни лица поради имунитетот стекнат со тек на време
* во неендемски области не постои специфична возрасна група над која колерата делува, општо земено, целото население нема развиено имунитет за одбрана од болеста....
1 Патогенеза
Vibrio cholerae го колонизира тенкото црево и произведува моќен ендотоксин кој се врзува за ГМИ - ганглиозиден рецептор на клеточната мембрана со помош на врзувачки единици.
Активните подединици на ендотоксинот влегуваат во клетката и ја активираат аденил циклазата. Ова резултира со акумулација на цикличен АМП, кој стимулира активна секреција на јонски соли, хлориди, фосфор и HCO3 а со нив и вода. Резултатот е дијареја.
2 Лекување
Претежно, лекувањето се состои во терапија за рехидрација. Со помош на ваква терапија смртноста кај случаите заболени од колера е намалена на помалку од 1%. Најчесто, рехидрацијата е орална но кај колабирани пациенти се применува и интравенозна рехидрација.
Употребата на антибиотици (тетрациклин) помага да се искорени инфекцијата и исто така да се намали траењето на болеста.
Бафало (Њујорк)

Бафало е американски град во западен Њујорк. Тој е вториот по големина град во оваа сојузна држава, по Њујорк, и е седиште на областа Ири. Метрополската област Бафало-Нијагара има околу 1,1 милиони жители. Без разлика на неговата сива, индустриска слика, Бафало е дом на различно население, уметност, култура, ноќен живот и слично.
Бафало има неколку прекари. Најчесто користениот е ''The Queen City'', кој се однесува на неговата позиција на преминот од дваесеттиот век, како втор по големина град во областа на Големите Езера, по Чикаго, Илиноис. Бафало е исто така познат и како ''The Nickel City'', како резултат на појавата на бизон на позадината на американските монети во раниот дваесетти век. ''The City of Good Neighbours'' се однесува на духот на неговото население.
Хипотеза

Хипотеза или темел, основа, база (од античките грчки зборови ''hypothesis'' каде што ''hypo'' = ''под'' и ''thesis'' = ''поставување''). Научната хипотеза мора да биде проверлива и заснована на претходни набљудувања или продолжение на научни теории.
Олбани

Олбени (|Albany) е главниот град на американската сојузна држава Њујорк. Според пописот од 2020, овој град има 99,224 жители. Тој е седиште на областа Олбени.
Олбени лежи 233 km северноисточно од Њујорк и малку јужно од спојот на реките Мохавк и Хадсон.
Мирцштешки реформи

Мирцштешки реформи (|Mürzsteg Reform Programme) — програма на реформи на управата во Солунскиот, Битолскиот и Косовскиот вилает на Османлиското царство, кои големите сили му ги наметнале на царството. Реформите делумно се спроведени во периодот 1904-1909 година. Документот го добил своето име по местото Мирцштег во покраината Штаерска, Австрија, каде рускиот цар Николај II и австрискиот цар Франц Јосиф со своите соработници на 2 октомври 1903 година постигнале спогодба за спроведување реформи во Македонија.
Мирцштешките реформи претставуваат одговор на востанието во Македонија. Малите балкански држави во реформите видоа голема опасност за своите претензии во Македонија и се спротивставија на нивното оживотворување. И ТМОРО зазеде негативен став кон реформите.
Во февруари 1903 година турската власт донесе реформска програма со согласност на сите потписнички на Берлинскиот конгрес, која во Македонија беше наречена „Падарски реформи”. Наспроти нив, со овој меѓународен акт првпат трите вилаети на Македонија се изделени од другите области на Европска Турција и се поставени извесни основи за политичкото индивидуализирање на Македонија.
За спроведување на реформите е задолжена турската власт, со помош на европските сили. За главен инспектор е поставен Хилми паша. Македонија била поделена на 5 сектори, во кои биле распоредени странски офицери. Скопскиот санџак им бил доделен на австриските офицери, Битолскиот вилает на италијански, Солунскиот вилает на руски, Серскиот санџак на француски, а Драмскиот на англиски. Германија ја добила управата на жандармериските училишта во Солун.
KDE

KDE (од англ. ''K Desktop Environment''), е слободна графичка работна околина заснована на приборот од. Може да работи на секој [Unixoid], како GNU/Linux, BSD, Solaris, а во последно време со користење на дополнителни библиотеки и на оперативниот систем Windows.
Заедно со KDE стандардно доаѓаат развојната средина KDevelop, канцеларискиот пакет KOffice, и останати помошни апликации, игри, уредувачи, теми за изглед, икони, фонтови и сѐ друго што ѝ е потребно на една работна околина за нормална работа. Слободата ви дава за право да го приспособите на вашите потреби и да го направите да изгледа онака како што вие би сакале.
Оригиналното име на KDE доаѓа од изразот Cool Desktop Envirionment, но со оглед на тоа што CDE во тој период беше веќе регистрирана кратенка за Common Desktop Envirionment, се премина кон зборот Kool и кратенката KDE.
Маскота на проектот е зелениот змеј .
1 Кратка историја
Проектот KDE е започнат во 1996 година од студентот Матијас Етрих на Универзитетот во Тибинген. KDE дојде како потреба при изработката на графички посредник за Tex. Иницијатор на проектот беше тоа што девојката на Етрих не можела да ги користи дотогаш познатите работни околини. Поддршка за остварување на својата идеја, Матијас Етрих најде во тулкитот Qt на Trolltech. Големиот број на оваа работна околина овозможија брзо созревање на проектот како и користење од страна на најголемите GNU/Linux дистрибуции во светот како примарна работна околина.
Ажурирања и излегување на нови верзии на KDE се предвремено определени и се одликуваат со строга точност на излегување.
2 Како е организирана заедницата на KDE
Голем број волонтери од светот работат на подобрување и развивање на нова програмска опрема за KDE. Некои од гигантските програмски компании како Novell, Trolltech и Mandriva, вложуваат средства за поддршка на овој проект, со што програмерите кои работат на KDE проектите добиваат финансиски надомест за својата работа.
Од друга страна тука е големата заедница на корисници кои секојдневно пријавуваат грешки, поправаат тековни грешки или изработуваат свои „надворешни апликации“ (што не се дел од KDE).
Портал со вакви апликации е .
3 Најпознати апликации
* - мултимедијална аудио апликација
* - мултимедијална аудио/видео апликација
* - апликација за снимање/копирање ЦД и ДВД формати
* - апликација за преглед и манипулација на фото галерии
* - канцелариски пакет за КДЕ
* - Равојна средина за голем број програмски јазици
Хидроксид

Хидроксидите се неоргански соединенија образувани од метал (или катјон од некоја повеќеатомска групација) и една или повеќе хидроксидни групи - OH.
1 Номенклатура на хидроксидите
Хидроксидите се именуваат слично како и оксидите. Прво се наведува ''името на металот што го гради хидроксидот'', веднаш до него, слеано ''оксидациониот број'' што го има истиот во хидроксидното соединение и на крај одделно се додава ''хидроксид''.
Ако металот има променлив оксидационен број (повеќе оксидациони броеви), истиот број се наведува:
* Pb(OH)<sub>4</sub> — олово(IV)хидроксид
* Cu(OH)<sub>2</sub> — бакар(II)хидроксид
* Ni(OH)<sub>2</sub> — никел(II)хидроксид
Додека ако металот нема променлив оксидационен број (еден единствен), истиот број нема потреба да се наведува:
* NH<sub>4</sub>OH — амониум хидроксид
* Ca(OH)<sub>2</sub> — калциум хидроксид (гасена вар)
* Al(OH)<sub>3</sub> — алуминиум хидроксид
Видови хидроксиди
1.едноацидни-оние кои имаат една хидроксилна група
NaOH; KOH ;NH4OH(амониум)
2.Двоацидни
Ca(OH)2 Zn(OH)2 Mg(OH)2
3.Троацидни
Al(OH)3 Fe(OH)3 железо(3)хидроксид.
2 Особини на хидроксидите
Растворливите хидроксиди при растворувањето во вода даваат бази. Додека при реакција со киселините, хидроксидите образуваат соли.
Меѓутоа, постојат и хидроксиди коишто може да образуваат соли не само при реакција со киселини, туку и при заемно дејство со раствори на бази, уште познати и како ''амфотерни хидроксиди''. Вакви хидроксиди се цинк хидроксид (Zn(OH)<sub>2</sub>) и алуминиум хидроксид (Al(OH)<sub>3</sub>).
Елементот бор, којшто во периодниот систем спаѓа во истата група како и алуминиумот, образува соединение чија формула B(OH)<sub>3</sub> одговара на онаа на алуминиум хидроксидот. Но, ова соединение е киселина, а впрочем и така се вика - борна киселина. Според правилата за номенклатура на киселините, формулата на борната киселина е H<sub>3</sub>BO<sub>3</sub>. Значи не секое растворливо соединение што може да го запишеме како хидроксид ќе се однесува како база, што кажува дека ''хидроксид'' и ''база'' не се еднакви поими.Најважните хидроксиди се Na(OH)натриум хидроксид,Ca(OH)2 калциум хидроксид,NH4OH амониум (единствен хидроксид што настанува помеѓу неметал и хидроксилна група
Троен сојуз

Тројниот сојуз е военополитички блок на Германија, Австроунгарија и Италија, договорен во Виена во 1882 год. и насочен главно против Франција и Русија за распределба на светот. Се растури со влегувањето на Италија во Првата светска војна (1915) на страната на Антантата (со Англија, Франција и Русија).
Тома Карајовов

Тома Карајовов (17 април 1869 - 2 декември 1950) од Скопје беше еден од членовите на Тајниот македонски комитет во Софија (1885-1886), а од 1895 година и еден од членовите на ВМОК. Во 1903 се вбројуваше меѓу активните публицисти од Македонија. По Младотурската револуција бил член на Централното биро на Сојузот на бугарските конституциони клубови. Се кандидирал за пратеник во Отоманскиот парламент на изборите во 1908 година, но не бил избран.
Во 1923 година бил еден од основачите на Македонскиот научен институт во Софија. Во 1925 година е делегат на Шестиот конгрес на ВМРО (Автономистичка).
Христо Станишев

Христо Станишев — македонски инженер во Бугарија, учесник во македонското револуционерно движење и претседател на Македонскиот комитет, учесник во Големиот македонски собор од 1933 година.
1 Животопис
Тој бил роден во 1863 година во Кукуш. Учел во родниот град, во Солун, и завршил градежно инжинерство во Белгија. Работи како стенограф во Народното собрание на Бугарија, проф. во Солунската гимназија „Св. Кирил и Методиј“.
Како инженер ги гради: зградата на Англиската легација во Софија, споменикот на „Цар Освободител“ во Софија, железничката линија Левски-Свиштов, учествувал во изградбата на храмот „Св. Александар Невски“.
Во Балканските војни доброволец. Претседател на ВМОК. По 1928 година, тој се определил на страната на В. Михајлов. Починал 1952 година во Софија.